text: Pres på brystoperationer
  13 juli 2010 kl. 15.59
  Region Syddanmark er med seks måneders forsinkelse kommer gennem første runde af brystkræft-undersøgelser.
  146.000 kvinder mellem 50 og 69 år har fået tilbudt en brystscreening, og 85 procent af dem har taget mod tilbuddet.
  Undersøgelserne skulle have været færdige ved årsskiftet, men 30.000 kvinder manglende at blive undersøgt.
  Region Syddanmark forstærkede indsatsen, da der blandt andet i TV SYD blev rejst kritik af forsinkelsen.
  Det var især kvinder i Sønderjylland, der ikke blev undersøgt i tide.
  
  130 ekstra operationer 
  Omkring 17 ud af 1.000 undersøgte kvinder har fået konstateret kræft.
  Den ekstraordinære screeningsindsats i foråret giver op mod 130 ekstra operationer i Sønderjylland denne sommer.
   
  På brystcentret på Aabenraa Sygehus er operationsdagene udvidet fra tre til fem dage á 12 timer om ugen. Hver uge opereres 20 kvinder. I en normal sommer ville antallet have været det halve.
   
  Travlheden ventes at vare til udgangen af august.
  Kvinder mellem 50 og 69 år har krav på at blive undersøgt for brystkræft hvert andet år.
  